LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2004 M. GRUODŽIO 29 D. ĮSAKYMO NR. 3D-685 „DĖL ŽEMĖS IR MIŠKŲ ŪKIO TRAKTORIŲ, JŲ PRIEKABŲ IR PRIKABINAMŲJŲ MAŠINŲ ATITIKTIES ĮVERTINIMO TAISYKLIŲ PATVIRTINIMO“

PAKEITIMO

2015 m. rugsėjo 21 d. Nr. 3D-705

Vilnius

1. Pakeičiu Lietuvos Respublikos žemės ūkio ministro 2004 m. gruodžio 29 d. įsakymą Nr. 3D-685 „Dėl Žemės ir miškų ūkio traktorių, jų priekabų ir prikabinamųjų mašinų atitikties įvertinimo taisyklių patvirtinimo“:

1.1. Pakeičiu 2 punktą ir jį išdėstau taip:

„2. N u s t a t a u, kad valstybės įmonė Mašinų bandymo stotis atlieka žemės ir miškų ūkio traktorių, jų priekabų ir prikabinamųjų mašinų atitikties įvertinimą ir Europos Bendrijos tipo patvirtinimą“.

1.2. Pakeičiu nurodytuoju įsakymu patvirtintas Žemės ir miškų ūkio traktorių, jų priekabų ir prikabinamųjų mašinų atitikties įvertinimo taisykles ir 4 punkto šešioliktąją pastraipą išdėstau taip:

„Lietuvos EB tipo patvirtinimo įstaiga – valstybės įmonė Mašinų bandymo stotis, atsakinga už techninių priemonių, jų sistemų, sudėtinių dalių ar atskirųjų techninių junginių EB tipo patvirtinimą, išduodanti, o prireikus ir panaikinanti EB tipo patvirtinimo sertifikatus, palaikanti ryšius su kitų valstybių narių EB tipo patvirtinimo įstaigomis ir tikrinanti gamintojų taikomas priemones gaminių atitikčiai užtikrinti (toliau – atitikties įvertinimo įstaiga)“.

2. N u s t a t a u, kad šis įsakymas įsigalioja 2015 m. spalio 1 d.

Žemės ūkio ministrė	Virginija Baltraitienė